જેમ,પાષાણમાં કોતરાયેલી મૂર્તિ,એ પાષાણ-રૂપ જ છે.તેમ,આ સૃષ્ટિ પરમાત્મામાં કલ્પાયેલી હોવાથી પરમાત્મા-રૂપ જ છે.આવી રીતે સૃષ્ટિનું વાસ્તવ-તત્વ જાણવામાં આવે તો,જગત એ અધિષ્ઠાન ચૈતન્યમાં જ લય પામી ગયેલું દેખાય છે.બહારની (કાયિક-વાચિક-વગેરે)અને અંદરની (માનસિક) ચેષ્ટાઓનો ત્યાગ કરવાથી સિદ્ધ થનારી સંકલ્પ-રહિત દશા વડે અનુભવમાં આવતું પરબ્રહ્મ જ (સંસારને બાધિત કરી) છેવટે અવશેષ રહે છે.